Maanantaina vientiteollisuudessa tulevat voimaan painostusylityökiellot, joista ovat päättäneet Teollisuusliitto ja ammattiliitto Pro.

Hoitoalan järjestöt kertovat lähiaikoina, millaisiin työtaistelutoimiin ne ryhtyvät ja milloin, jos hallitus ei peru kiisteltyä esitystään työsuhdeturvan heikennyksestä. Myös opettajien OAJ on uhannut järjestötoimilla.

Teollisuudessa ensimmäiset painostusylityökiellot tulevat voimaan jo ensi maanantaina. Niistä ilmoittivat keskiviikkona SAK:hon kuuluva yli 220 000 jäsenen Teollisuusliitto ja STTK:hon kuuluva noin 100 000 jäsenen Ammattiliitto Pro.